**KÚPNA ZMLUVA**

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len ako „zmluva“).

1. **Predávajúci:** **Jadrová a vyraďovacia spoločnosť, a.s.**

Jaslovské Bohunice 360, 919 30 Jaslovské Bohunice

zapísaný: v obchodnom registri Okresného súdu Trnava, odd.: Sa, vložka č.: 10788/T

zastúpený: Pavol Štuller, MBA, predseda predstavenstva

JUDr. Vladimír Švigár, podpredseda predstavenstva

IČO: 35946024

DIČ: 2022036599

IČ DPH: SK2022036599

Bankové spojenie: Tatra banka, a.s.

IBAN, BIC SK61 1100 0000 0026 2910 6127, TATRSKBX

1. **Kupujúci:** **.............**

............................

zapísaný: v obchodnom registri Okresného súdu .........................................

zastúpený: ............................

IČO: ............................

DIČ: ............................

IČ DPH: ............................

Bankové spojenie: ............................

IBAN, BIC ............................

(ďalej spolu tiež ako „**zmluvné strany**” alebo osobitne ako „**zmluvná strana**”)

1. **Predmet zmluvy**
   1. Predávajúci sa zaväzuje previesť na kupujúceho vlastnícke právo k zariadeniam, ktoré sú špecifikované v prílohe č. 1 tejto zmluvy (ďalej len ako „zariadenia“) a kupujúci sa zaväzuje zaplatiť predávajúcemu kúpnu cenu podľa bodu 2.1 tejto zmluvy, zariadenia prevziať a za týmto účelom vykonať činnosti uvedené v tejto zmluve.
2. **Kúpna cena a platobné podmienky**
   1. Kúpna cena na predmet zmluvy je stanovená vo výške:

xxxxx EUR bez DPH (slovom: xxxxx euro bez DPH).

* 1. Úhrada bude realizovaná bezhotovostným spôsobom na základe vystavenej zálohovej faktúry. Lehota splatnosti faktúry je 14 dní odo dňa jej doručenia kupujúcemu. V prípade pochybností sa má za to, že faktúra bola doručená na tretí deň odo dňa jej odoslania. Následne bude vystavená vyúčtovacia faktúra.
  2. V prípade ak kupujúci neuhradí zálohovú faktúru do 30 dní odo dňa doručenia kupujúcemu, platnosť a účinnosť tejto zmluvy sa končí k 31. dňu odo dňa doručenia faktúry kupujúcemu a k tomuto dňu zmluva zaniká.

1. **Práva a povinnosti zmluvných strán**
   1. Predávajúci prehlasuje, že zariadenia nie sú zaťažené žiadnymi právami tretích osôb, ani inými právami obmedzujúcimi ich slobodné využívanie a že nezamlčal žiadne podstatné údaje, vady, ani skryté vady, o ktorých by vedel. Predávajúci na zariadenia neposkytuje žiadnu záruku.
   2. Kupujúci prehlasuje, že bol oboznámený s technickým stavom zariadení a potvrdzuje, že stav zariadení zodpovedá ich veku a opotrebeniu a v takomto stave ich kupuje.

* 1. Predávajúci sa zaväzuje odovzdať kupujúcemu zariadenia bezodkladne po zaplatení kúpnej ceny.
  2. Predávajúci sa zaväzuje poskytnúť kupujúcemu súčinnosť pri vybavovaní všetkých povolení a zabezpečovaní pohybu techniky a personálu kupujúceho v určených priestoroch predávajúceho.
  3. Za účelom zabezpečenia dočasného vstupu do areálu predávajúceho a pre výkon prác v  stráženom priestore predávajúceho, kupujúci minimálne tri pracovné dni pred ohláseným začatím prác predloží predávajúcemu potrebné údaje o zamestnancoch, ich výpisy z registra trestov, doklady o príslušnej kvalifikácii zamestnancov, ďalej údaje o dopravných prostriedkoch, zariadeniach a náradí, ktoré bude využívať pre vykonávanie požadovaných činností v areáli predávajúceho. Pred vstupom do stráženého priestoru predávajúceho a začiatkom realizácie prác určení zamestnanci kupujúceho budú vyškolení za vedúcich prác a všetci zamestnanci kupujúceho absolvujú školenie u predávajúceho o špecifických bezpečnostných charakteristikách a rizikách konkrétneho pracoviska.
  4. Po odovzdaní a prevzatí zariadení k odinštalovaniu, zdemontovaniu, naloženiu a odvozu bude vyhotovený „Protokol o odovzdaní a prevzatí zariadení“, ktorý zmluvné strany podpíšu (vzor protokolu tvorí prílohu č. 2 tejto zmluvy). Od tohto momentu kupujúci preberá plnú zodpovednosť za zariadenia, pričom je oprávnený vykonávať činnosti súvisiace iba s odinštalovaním, zdemontovaním, naložením a odvozom zariadení.
  5. Predávajúci je povinný oboznámiť určeného zástupcu kupujúceho s osobitnými internými predpismi v oblasti bezpečnosti a ochrany zdravia pri práci, ochrany pred požiarmi, ochrany životného prostredia, radiačnej bezpečnosti, fyzickej ochrany, bezpečnostných a technických podmienok a kupujúci sa zaväzuje ich dodržiavať, v prípade bezpečnostných technických podmienok (príloha č. 3 zmluvy) v rozsahu povinností dodávateľa.
  6. Kupujúci v plnom rozsahu zodpovedá za dodržiavanie všeobecne záväzných predpisov v oblasti BOZP, PO, ŽP a vyhlášky č. 508/2009 Z. z. Kupujúci zodpovedá za bezpečnosť osôb, ktoré vykonávajú pre neho požadovanú činnosť, alebo sa tu zdržiavajú s jeho vedomím. Kupujúci je povinný dodržiavať zásady bezpečného správania sa aj v priestoroch jemu prístupných, avšak patriacich predávajúcemu (spoločné priestory, komunikácie, zariadenia na osobnú hygienu a pod.) tak, aby nevznikla mimoriadna udalosť s následkami poškodenia zdravia a majetku. Ak by došlo k mimoriadnej udalosti v súvislosti s plnením záväzkov kupujúceho podľa tejto zmluvy, kupujúci sa zaväzuje bez zbytočného odkladu odstrániť následky danej udalosti.
  7. V prípade vzniku krízovej alebo prevádzkovej udalosti klasifikovanej stupňom 2 alebo 3 v zmysle vnútorného havarijného plánu predávajúceho sú všetci zamestnanci kupujúceho, ktorí vykonávajú pracovnú činnosť v areáli predávajúceho, povinní rešpektovať a dodržiavať pokyny pracovníkov predávajúceho.
  8. Kupujúci zodpovedá predávajúcemu za škody, ktoré vznikli predávajúcemu v dôsledku konania alebo činnosti jeho zamestnancov alebo tretích osôb zdržujúcich sa v areáli predávajúceho s jeho vedomím. Kupujúci preberá zodpovednosť za všetky škody, ktoré by mohli vzniknúť počas odinštalácie, demontáže, nakládky a odvozu v areáli predávajúceho. Ak dôjde zo strany kupujúceho k porušeniu niektorej z povinností podľa tejto zmluvy, ktoré bude mať za následok vznik škody, kupujúci zaplatí predávajúcemu zmluvnú pokutu vo výške 500,- EUR za každé jednotlivé porušenie a súčasne sa zaväzuje nahradiť predávajúcemu škodu v plnom rozsahu, to všetko do 15 dní od doručenia výzvy na úhradu.

1. **Záverečné ustanovenia**
   1. Táto zmluva nadobúda platnosť a účinnosť dňom jej podpísania oprávnenými zástupcami zmluvných strán.
   2. Vo vzťahoch neupravených touto zmluvou sa zmluvné strany riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a právnym poriadkom Slovenskej republiky.
   3. Túto zmluvu možno meniť alebo dopĺňať iba písomnými dodatkami podpísanými zmluvnými stranami.
   4. Zmluva je vyhotovená v štyroch rovnopisoch, dva rovnopisy obdrží predávajúci a dva rovnopisy obdrží kupujúci.
   5. Neoddeliteľnou súčasťou tejto zmluvy sú prílohy:

Príloha č. 1 - Špecifikácia zariadení,

Príloha č. 2 - Protokol o odovzdaní a prevzatí zariadení,

Príloha č. 3 - Bezpečnostné a technické podmienky spoločnosti Jadrová a vyraďovacia spoločnosť, a.s.

* 1. Zmluvné strany vyhlasujú, že si túto zmluvu pred jej podpisom prečítali a že je prejavom ich slobodnej vôle, na dôkaz čoho pripájajú svoje vlastnoručné podpisy.

V Jaslovských Bohuniciach .............................. V ...................... ..............................

Za predávajúceho: Za kupujúceho:

**Pavol Štuller, MBA,**

predseda predstavenstva

**JUDr. Vladimír Švigár**

podpredseda predstavenstva

**Príloha č. 1 ku kúpnej zmluve č. .............**

**Špecifikácia zariadení:**

|  |  |  |
| --- | --- | --- |
| **P.č.** | **Zariadenie** | **Počet ks** |
| 1 | HP dc7900 SFF/E8400/2GB | 2 |
| 2 | Monitor LCD HP, LP 2475 W | 1 |
| 3 | Notebook HP EliteBook 8530p T9400 | 1 |

**Príloha č. 2 ku kúpnej zmluve č. .............**

**Protokol o odovzdaní a prevzatí zariadení**

## Odovzdávajúci: **Jadrová a vyraďovacia spoločnosť, a.s.**

Sídlo: Jaslovské Bohunice 360, 919 30 Jaslovské Bohunice, Slovenská republika  
IČO: 35946024

Zastúpený:

Preberajúci: **.........................**

Sídlo: ..........................

IČO: ..........................

ZASTÚPENÝ:

**Predmet odovzdania a prevzatia**

Na základe kúpnej zmluvy č. .................... odovzdávajúci odovzdal a preberajúci prevzal zariadenia, špecifikované v prílohe č. 1 kúpnej zmluvy, k odinštalovaniu, zdemontovaniu, naloženiu a odvozu.

|  |  |
| --- | --- |
| V Jaslovských Bohuniciach .2022 | V Jaslovských Bohuniciach .2022 |
| Za odovzdávajúceho: | Za preberajúceho: |
| **Meno a priezvisko** | **Meno a priezvisko** |